
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 748 

1 Απριλίου 2013 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Τροποποίηση των διατάξεων του από 10/05/1951 β.δ 
(ΦΕΚ 140/Α) περί σύστασης κοινωφελούς ιδρύ¬ 
ματος με την επωνυμία «Κοινωφελές Ίδρυμα Πα- 
ξών». 1 

Έγκριση τροποποίησης διατάξεων του οργανισμού 
του κοινωφελούς ιδρύματος με την επωνυμία 
«ΙΔΡΥΜΑ ΛΟΧΑΓΟΥ ΦΑΝΟΥΡΑΚΗ ΥΠΟΤΡΟΦΙΩΝ 
ΚΑΙ ΠΕΡΙΘΑΛΨΕΩΣ ΑΝΑΞΙΟΠΑΘΟΥΝΤΩΝ ΓΕΡΟ¬ 
ΝΤΩΝ» που κυρώθηκε με το από 8-11-2011 Π.Δ. 
(ΦΕΚ 2628 Β'). 2 

ΑΠΟΦΑΣΕΙΣ 

Εγκατάσταση και λειτουργία της Κλινικής Εντατικής 
θεραπείας της Ιατρικής Σχολής του Πανεπιστη¬ 
μίου Ιωαννίνων με τις Μονάδες και τα Εργαστή¬ 
ρια που τη συγκροτούν στο Πανεπιστημιακό Γε¬ 


νικό Νοσοκομείο Ιωαννίνων. 3 

Εγκατάσταση της Β' Παιδιατρικής Κλινικής της Ια¬ 
τρικής Σχολής του Πανεπιστημίου Αθηνών στο 
Γ εν. Νοσοκομείο Παίδων Αθηνών «Π.και Α.ΚΥΡΙΑ- 

ΚΟΥ». 4 

Μεταφορά θέσης του ΝΠΔΔ «Οργανισμός Πολιτισμού 

Αθλητισμού και Νεολαίας» Δήμου Αθηναίων. 5 

Μεταφορά θέσης του Δήμου Μεταμόρφωσης. 6 

Μεταφορά θέσης του Δήμου Ηρακλείου. 7 

Μεταφορά θέσης του Δήμου Σπάτων - Αρτέμιδος. 8 
Μεταφορά θέσης του ΝΠΔΔ «Δημοτικοί Παιδικοί 
Σταθμοί» Δήμου Παλαιού Φαλήρου. 9 


ΠΡΟΕΔΡΙΚΑ ΔΙΑΤΑΓΜΑΤΑ 


Τροποποίηση των διατάξεων του από 10/05/1951 β.δ 
(ΦΕΚ 140/Α) περί σύστασης κοινωφελούς ιδρύματος 
με την επωνυμία «Κοινωφελές Ίδρυμα Παξών». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το από 10-5-1951 β.δ. (ΦΕΚ 140 Α) περί σύστασης 
κοινωφελούς ιδρύματος με την επωνυμία «Κοινωφελές 
Ίδρυμα Παξών». 


2. Την αριθ. 3210/2004 απόφαση του Εφετείου Αθηνών. 

3. Τις διατάξεις του άρθρου 98 παρ. 2 του α.ν. 2039/1939 
και των άρθρων 101 του Εισαγ. Νόμου του Α.Κ. και 110 
του Αστικού Κώδικα. 

4. Την αριθ. 2-4/15-7-2011 απόφαση του Διοικητικού 
Συμβουλίου του ιδρύματος. 

5. Τις αριθ. 4/13-5-2011 και 1/1-2-2012 γνωμοδοτήσεις 
του Συμβουλίου Εθνικών Κληροδοτημάτων. 

6. Την αριθ. Δ6Α1104503 ΕΞ 2011/21-7-2011 (ΦΕΚ 1670Β) 
κοινή απόφαση των Υπουργών Διοικητικής Μεταρρύθ¬ 
μισης και Ηλεκτρονικής Διακυβέρνησης και Οικονομικών 
περί έναρξης λειτουργίας της Γ ενικής Γ ραμματείας Δη¬ 
μόσιας Περιουσίας. 

7. Την αριθ. οικ. 14362/20/18-7-2012 (ΦΕΚ 2166Β) από¬ 
φαση του Πρωθυπουργού και του Υπουργού Εργασίας, 
Κοινωνικής Ασφάλισης και Πρόνοιας, περί ανάθεσης 
αρμοδιοτήτων στον Υφυπουργό Εργασίας, Κοινωνικής 
Ασφάλισης και Πρόνοιας. 

Με πρόταση των Υπουργών Οικονομικών, Παιδείας και 
θρησκευμάτων, Πολιτισμού και Αθλητισμού, του Υφυ¬ 
πουργού Εργασίας, Κοινωνικής Ασφάλισης και Πρόνοιας 
και του Αναπληρωτή Υπουργού Υγείας, αποφασίζουμε: 

Άρθρο μόνο 

Εγκρίνουμε την τροποποίηση του από 10/05/1951 β.δ 
(ΦΕΚ 140/Α) περί σύστασης του ιδρύματος με την επω¬ 
νυμία «Κοινωφελές Ίδρυμα Παξών» ως ακολούθως: 

Α. Το άρθρο Ιον του διατάγματος μετονομάζεται σε 
άρθρο «πρώτο» και τροποποιούνται τα άρθρα 2, 3, 4, 5, 
6 και 8 αυτού ως κατωτέρω. 

I. Το άρθρο 2 αντικαθίσταται ως εξής: 

Οι δραστηριότητες του ιδρύματος καλύπτουν τους 
παρακάτω τομείς (ενότητες) 

Α. Τομέας υγείας (ενίσχυση της παρεχόμενης ιατρο¬ 
φαρμακευτικής περίθαλψης) και κοινωνικής πρόνοιας. 

Β. Τομέας πνευματικός-εκπαιδευτικός-μορφωτικός- 
πολιτιστικός. 

Ειδικότερα σκοπός του ιδρύματος είναι: 

α) Η ενίσχυση και συμπλήρωση της παρεχομένης από 
το Κράτος και το Υπουργείο Υγείας και Κοινωνικής Αλ¬ 
ληλεγγύης ιατροφαρμακευτικής περίθαλψης, ως αυτή 
παρέχεται από το Κέντρο Υγείας Παξών, το οποίο στε¬ 
γάζεται εντός οικήματος ιδιοκτησίας του ιδρύματος, 
το οποίο έχει δωριθεί από τον Παναγή Ανδρέου Βλα¬ 
χόπουλο και ευρίσκεται στο Γάϊο Παξών (οικισμό Μπο- 
γδανάτικα Παξών) με παροχή εξαρτημάτων, οργάνων, 

ιατροφαρμακευτικού υλικού και εν γένει εξοπλισμού 
αναγκαίου για την αποτελεσματικότερη λειτουργία του 
Κέντρου Υγείας και για την βελτίωση των ιατροφαρμα¬ 
κευτικών υπηρεσιών στη Νήσο Παξών Κερκύρας. 

β) Η άσκηση κοινωνικής πρόνοιας και η χορήγηση 
οικονομικών βοηθημάτων σε ασθενείς και αναξιοπαθού- 
ντες κατοίκους της νήσου Παξών Κερκύρας. 

γ) Η ίδρυση, ο εξοπλισμός, η συντήρηση και η λειτουρ¬ 
γία Λαογραφικού Μουσείου, Βιβλιοθήκης και Πινακοθή¬ 
κης στη νήσο Παξών. 

δ) Η χρηματική βράβευση και η χορήγηση χρηματικού 
βοηθήματος σε αριστούχους συμπολίτες μας μαθητές 
και φοιτητές που κατοικούν στη νήσο των Παξών ή 
έλκουν την καταγωγή τους από το νησί. 

ε) Η οργάνωση και η εν γένει οικονομική και κάθε 
άλλου είδους υποστήριξη πνευματικών εκδηλώσεων 
(εκδόσεις βιβλίων, διοργάνωση συνεδρίων, εκθέσεων, 
διαλέξεων, συναυλιών κ,λπ.). 

II. Το άρθρο 3 αντικαθίσταται ως εξής: 

Περιουσία του ιδρύματος αποτελούν τα υπό του ιδρυτού 
εκχωρούμενα περιουσιακά στοιχεία, ως και κάθε άλλη 
κινητή ή ακίνητη περιουσία αποκτώμενη με κάθε νόμιμο 
τρόπο (δωρεάς, κληρονομιάς, κληροδοσίας, δημοτικής, 
εκκλησιαστικής και κάθε άλλης επιχορήγησης, συνδρομής 
ή εισφοράς σε είδος ή χρήμα), εκμίσθωση περιουσιακών 
στοιχείων του ιδρύματος, πρόσοδοι εκ της ακίνητης πε¬ 
ριουσίας αυτού και κάθε άλλη νόμιμη πρόσοδος. 

II. Το άρθρο 4 αντικαθίσταται ως εξής: 

Το Κ.Ι.Π. διοικείται από επταμελές Συμβούλιο συγκεί¬ 
μενο 

1) Από τον εκάστοτε Δήμαρχο Παξών, ως Πρόεδρο 

2) Από τον εκάστοτε Αρχιερατικό Επίτροπο 

3) Από έναν εκπρόσωπο της πλειοψηφίας του Δημο¬ 
τικού Συμβουλίου, υποδεικνυόμενο από την πλειοψηφία 
του Δημοτικού Συμβουλίου 

4) Από έναν εκπρόσωπο της μειοψηφίας του Δημοτι¬ 
κού Συμβουλίου, υποδεικνυόμενο από την μειοψηφία του 
Δημοτικού Συμβουλίου (ο ορισμός των υποδειχθέντων 
ως άνω μελών του Δημ. Συμβουλίου υπ’ αριθ. 3 και 4 θα 
γίνεται με απόφαση του Δημοτικού Συμβουλίου) 

5) Από έναν εκπρόσωπο του Αγροτικού Συνεταιρισμού 
Γαίου Παξών, οριζόμενο από το ΔΣ του Συνεταιρισμού 

6) Από δύο δημότες του Δήμου Παξών Κερκύρας, οι 
οποίοι έχουν επιδείξει ενασχόληση με τις Τέχνες και 
τα Γ ράμματα (μουσική, ζωγραφική, λογοτεχνία κ.λπ.) ή 
έχουν εμπειρία και γνώσεις στα πολιτιστικά και καλλι¬ 
τεχνικά θέματα ή έχουν αξιόλογη κοινωνική δράση και 
οι οποίοι θα μπορούν να προσφέρουν στο κοινωφελές 
και πολιτιστικό έργο του ιδρύματος. 

Τα άτομα αυτά θα επιλέγονται, με απόλυτη πλειοψη¬ 
φία από τα υπάρχοντα ως ανωτέρω μέλη του ΔΣ του 
ιδρύματος. 

IV. Το άρθρο 5 συγχωνεύεται με το άρθρο 6 το οποίο 
τροποποιείται και αντικαθίσταται ως εξής: 

1. Η θητεία των αιρετών μελών του ΔΣ είναι ισόχρονη 
και ακολουθεί τη θητεία του Δημοτικού Συμβουλίου. 
Λήγει πάντοτε με την συγκρότηση του νέου Διοικητικού 
Συμβουλίου. 

2. Εκλογή Αντιπροέδρου, Γεν. Γραμματέα και Ταμία 
γίνεται κάθε φορά που συγκροτείται το νέο Διοικητικό 
Συμβούλιο. 

3. Η επανεκλογή των ίδιων προσώπων ως μελών του 
ΔΣ δεν αποκλείεται. 


4. Ο Αντιπρόεδρος αντικαθιστά τον Πρόεδρο σε πε¬ 
ρίπτωση κωλύματος. 

5. Το ΔΣ συνεδριάζει τακτικά την πρώτη εβδομάδα 
κάθε μήνα και εκτάκτως όποτε παρίσταται ανάγκη, μετά 
από έγγραφη πρόσκληση του Προέδρου ή Αντιπροέδρου 
αυτού. Για απαρτία απαιτείται η παρουσία τεσσάρων 
μελών, οι δε αποφάσεις λαμβάνονται κατά πλειοψηφία 
των παρόντων μελών και σε περίπτωση ισοψηφίας η 
γνώμη με την οποία συντάσσεται ο Πρόεδρος. 

V. Το άρθρο 6 αντικαθίσταται ως εξής: 

Προϋποθέσεις χορήγησης βραβείων και βοηθημάτων 

σπουδών: Η ηλικία των φοιτητών δεν δύναται να υπερ¬ 
βαίνει το 25ο έτος της ηλικίας τους και η οικονομική 
τους κατάσταση θα αποδεικνύεται από τις φορολογικές 
δηλώσεις και την εν γένει περιουσία των γονιών τους 
όπως και την προσωπική τους. Θα πρέπει να αποδει- 
κνύουν ότι δεν έχουν τους αναγκαίους πόρους προς 
συνέχιση των σπουδών τους προκειμένου να λάβουν 
το βοήθημα. Το ύψος του χρηματικού βοηθήματος θα 
το καθορίζει το ΔΣ του ιδρύματος το οποίο είναι και 
υπεύθυνο για τη διαπίστωση της οικονομικής κατάστα¬ 
σης των αιτουμένων το βοήθημα. 

VI. Το άρθρο 8 αντικαθίσταται ως εξής: 

Η πρόσληψη του αναγκαίου προσωπικού για τη λει¬ 
τουργία των υπηρεσιών του Κ.Ι.Π. αποφασίζεται με αι¬ 
τιολογημένη απόφαση υπό του ΔΣ, εντός των πλαισίων 
του Ο.Ε.Υ του ιδρύματος και με την υπό του Νόμου 
εκάστοτε προβλεπομένη διαδικασία. 

Β. Το άρθρο 2 του διατάγματος μετονομάζεται σε άρθρο 
«Δεύτερο» και προστίθεται στην αρχή του εδάφιο ως εξής: 

Το ίδρυμα υπάγεται στις διατάξεις του α.ν. 2039/1939, 
όπως έχει τροποποιηθεί και ισχύει σήμερα και υποχρε- 
ούται στην υποβολή των προβλεπόμενων στο νόμο αυτό 
στοιχείων στο Υπουργείο Οικονομικών. 

Στους Υπουργούς Οικονομικών, Παιδείας και θρησκευ¬ 
μάτων, Πολιτισμού και Αθλητισμού, Εργασίας, Κοινωνι¬ 
κής Ασφάλισης και Πρόνοιας και Υγείας, αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 15 Μαρτίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΙΩΑΝΝΗΣ ΣΤΟΥΡΝΑΡΑΣ ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΥΦΥΠ. ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΠΡΟΝΟΙΑΣ ΥΓΕΙΑΣ 

ΝΙΚΟΛΑΟΣ ΠΑΝΑΓΙΩΤΟΠΟΥΛΟΣ ΑΝΔΡΕΑΣ ΛΥΚΟΥΡΕΝΤΖΟΣ 
-♦- 

( 2 ) 

Έγκριση τροποποίησης διατάξεων του οργανισμού του 
κοινωφελούς ιδρύματος με την επωνυμία «ΙΔΡΥΜΑ 
ΛΟΧΑΓΟΥ ΦΑΝΟΥΡΑΚΗ ΥΠΟΤΡΟΦΙΩΝ ΚΑΙ ΠΕΡΙΘΑΛ- 
ΨΕΩΣ ΑΝΑΞΙΟΠΑΘΟΥΝΤΩΝ ΓΕΡΟΝΤΩΝ» που κυρώ¬ 
θηκε με το από 8-11-2011 Π.Δ. (ΦΕΚ 2628 Β'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων: α) 98 παρ. 2 του α.ν. 
2039/1939, β) 101 του Εισαγωγικού Νόμου του Αστικού 
Κώδικα και γ) 110 του Αστικού Κώδικα. 

2. Την αριθ. 26.229/31-8-2010 πράξη της συμβ/φου Κω 
Ευτυχίας Διακομανώλη - Φρουζάκη, όπως διορθώθηκε και 
κωδικοποιήθηκε με τις αριθ. 26.726/9-3-2011 και 26.727/9- 
3-2011 πράξεις της ίδιας συμβ/φου αντίστοιχα, αλλά και 
όπως στη συνέχεια τροποποιήθηκε και κωδικοποιήθηκε 
με την αριθ. 26.876/30-5-2011 πράξη της ίδιας συμβολαιο¬ 
γράφου, με τις οποίες ο Σωκράτης Φανουράκης του Δη- 
μητρίου σύστησε αυτοτελές κοινωφελές ίδρυμα με την 
επωνυμία «ΙΔΡΥΜΑ ΛΟΧΑΓΟΥ ΦΑΝΟΥΡΑΚΗ ΥΠΟΤΡΟΦΙΩΝ 
ΚΑΙ ΠΕΡΙΘΑΛΨΕΩΣ ΑΝΑΞΙΟΠΑΘΟΥΝΤΩΝ ΓΕΡΟΝΤΩΝ» και 
έδρα τη νήσο Κω Ν. Δωδεκανήσου. 

3. Τις διατάξεις του από 8-11-2011 Π.Δ. (ΦΕΚ 2628 Β'), με 
το οποίο εγκρίθηκε η σύσταση και κυρώθηκε ο οργανι¬ 
σμός διοίκησης και διαχείρισης του ιδρύματος αυτού. 

4. Τα αριθ. 3/8-1-2012 και 9/5-12-2012 πρακτικά του 
Διοικητικού Συμβουλίου του ιδρύματος, με τα οποία 
αποφασίσθηκε η τροποποίηση των άρθρων 1, 2, 3, 4, 6, 

9.10.11.13 και 14 του οργανισμού του. 

5. Τις αριθ. 8751/22-3-2012 και 8783/6-12-2012 πράξεις 
της συμβ/φου Αθηνών Μαρίας Χρήστου Καραχάλιου - 
Σκαλτσά. 

6. Την αριθ. 1/9-1-2013 γνωμοδότηση του Συμβουλίου 
Εθνικών Κληροδοτημάτων. 

7. Την αριθ. Δ6Α1104503 ΕΞ 2011/21-7-2011 (ΦΕΚ 1670Β) 
κοινή απόφαση των Υπουργών Διοικητικής Μεταρρύθ¬ 
μισης και Ηλεκτρονικής Διακυβέρνησης και Οικονομικών 
περί έναρξης λειτουργίας της Γενικής Γραμματείας Δη¬ 
μόσιας Περιουσίας. 

8. Την αριθ. οικ. 14362/20/18-7-2012 κοινή απόφαση του 
Πρωθυπουργού και του Υπουργού Εργασίας, Κοινωνι¬ 
κής Ασφάλισης και Πρόνοιας με την οποία ανατέθηκαν 
αρμοδιότητες στον Υφυπουργό Εργασίας, Κοινωνικής 
Ασφάλισης και Πρόνοιας (ΦΕΚ 2166 Β'). 

Με πρόταση των Υπουργών Οικονομικών, Παιδείας 
και Θρησκευμάτων, Πολιτισμού και Αθλητισμού και του 
Υφυπουργού Εργασίας, Κοινωνικής Ασφάλισης και Πρό¬ 
νοιας αποφασίζουμε: 

Αρθρο μόνο 

Εγκρίνουμε την τροποποίηση των άρθρων 1,2, 3,4, 6, 9, 

10.11.13 και 14 του οργανισμού του κοινωφελούς ιδρύμα¬ 
τος με την επωνυμία «ΙΔΡΥΜΑ ΛΟΧΑΓΟΥ ΦΑΝΟΥΡΑΚΗ 
ΥΠΟΤΡΟΦΙΩΝ ΚΑΙ ΠΕΡΙΘΑΛΨΕΩΣ ΑΝΑΞΙΟΠΑΘΟΥΝΤ ΩΝ 
ΓΕΡΟΝΤΩΝ» που κυρώθηκε με το από 8-11-2011 Προεδρι¬ 
κό Διάταγμα (ΦΕΚ 2628 Β'), τα οποία θα έχουν ως εξής: 

«Άρθρο 1 

Μορφή - Επωνυμία -Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΛΟΧΑΓΟΥ ΦΑΝΟΥΡΑΚΗ» που συστάθηκε από τον Σω¬ 
κράτη Φανουράκη του Δημητρίου με την αριθ. 26.229/ 
31-8-2010 πράξη της συμβ/φου Κω Ευτυχίας Διακομανώ- 
λη - Φρουζάκη, όπως διορθώθηκε και κωδικοποιήθηκε 
με τις αριθ. 26.726/9-3-2011 και 26.727/9-3-2011 πράξεις 
της ίδιας συμβ/φου αντίστοιχα, αλλά και όπως στη 
συνέχεια τροποποιήθηκε και κωδικοποιήθηκε με την 
αριθ. 26.876/30-5-2011 πράξη της ίδιας συμβολαιογρά¬ 
φου, αποτελεί νομικό πρόσωπο ιδιωτικού δικαίου και 
διέπεται από τις διατάξεις της ανωτέρω συστατικής 
πράξης, του παρόντος οργανισμού, όπως αυτός σύννομα 
τροποποιείται και ισχύει, του α.ν. 2039/1939 όπως ισχύει 
και των διαταγμάτων που εκδόθηκαν ή θα εκδοθούν σε 
εκτέλεσή του. 


Για τις σχέσεις του ιδρύματος με την αλλοδαπή η 
επωνυμία του μεταφράζεται στα αγγλικά ως εξής: 
“ΟΑΡΤΑΙΝ ΡΑΝΟϋΠΑΚΙδ ΡΟυΝΩΑΤΙΟΝ (ΟΡΡ)”. 

2. Έδρα του Ιδρύματος είναι η νήσος Κως της Δω¬ 
δεκανήσου. Το ίδρυμα μπορεί να διατηρεί γραφεία και 
στην Αθήνα και να συνεδριάζουν εκεί το Δ.Σ. και τα 
όργανά του. 

3. Η σφραγίδα του Ιδρύματος είναι στρογγυλή με την 
προτομή του λοχαγού Διογένη Φανουράκη στο κέντρο, 
μέσα σε κυκλικό πλαίσιο, στη δε βάση της προτομής 
αναφέρεται η έδρα (ΚΩΣ) και το έτος έγκρισης της 
σύστασής του (2011), ενώ περιμετρικά αναγράφεται με 
κεφαλαία γράμματα η επωνυμία του ιδρύματος». 

«Άρθρο 2 
Σκοπός 

Σκοποί του ιδρύματος είναι: 

α) Η παροχή μεταπτυχιακών, διδακτορικών, μεταδιδα¬ 
κτορικών ή λοιπών ερευνητικών υποτροφιών για σπου¬ 
δές σε αποφοίτους πανεπιστημίων ή ΤΕΙ της ημεδαπής ή 
αλλοδαπής, οι οποίοι κατάγονται από τις νήσους Χάλκη 
και Κω της Δωδεκανήσου και στερούνται των αναγκαί¬ 
ων πόρων. Περαιτέρω λεπτομέρειες επί του θέματος θα 
ρυθμίζονται με τον εσωτερικό κανονισμό του Ιδρύματος 
που θα εκπονηθεί και θα εγκριθεί από το Διοικητικό 
Συμβούλιο του ιδρύματος, πέραν των οριζομένων στα 
άρθρα 9-10 του παρόντος. 

β) Η μέριμνα, φροντίδα και περίθαλψη ανήμπορων ηλι¬ 
κιωμένων οι οποίοι κατά τη κρίση του Διοικητικού Συμ¬ 
βουλίου του ιδρύματος χρήζουν των υπηρεσιών αυτών 
με τη συνδρομή των εξής προϋποθέσεων: καταγωγή από 
τις νήσους Χάλκη ή Κω, αδυναμία αυτοεξυπηρέτησης 
και έλλειψη ή αδυναμία του οικογενειακού περιβάλλο¬ 
ντος να ανταποκριθεί στη φροντίδα τους για λόγους 
οικονομικούς ή υγείας ή επαγγελματικούς. Ο σκοπός 
αυτός θα εκτελείται στην οικία διαμονής των ανωτέρω 
ενδεών προσώπων από εξειδικευμένο προσωπικό το 
οποίο θα προσλαμβάνεται και θα αμείβεται από το ίδρυ¬ 
μα, θα περιλαμβάνει δε την καθημερινή επίσκεψη, την 
προσφορά υπηρεσιών καθαριότητας και προσωπικής 
υγιεινής, εξασφάλιση λήψης φαρμάκων κλπ. Περαιτέρω 
λεπτομέρειες περί του θέματος θα ρυθμίζονται με τον 
εσωτερικό κανονισμό του ιδρύματος που θα εκπονηθεί 
από το Διοικητικό Συμβούλιο του ιδρύματος». 

«Άρθρο 3 
Περιουσία Πόροι 

Περιουσία του ιδρύματος αποτελούν: 

1. Το ποσόν των εκατό χιλιάδων (100.000) ευρώ. 

2. Ένας αγρός εκτάσεως είκοσι πέντε χιλιάδων τριακο- 
σίων (25.300) τετραγωνικών μέτρων μετά της επ’αυτού 
διώροφης οικίας συνολικής επιφάνειας εκατόν εξήντα 
δύο και 0,10 (162,10) τ.μ. στην θέση -Αμούτσα- Πυλίου 
του Δήμου Δικαίου με Κ.Μ 650 Γ αιών Πυλίου Κω. 

3. Πέντε εκατομμύρια διακόσιες δεκαέξι χιλιάδες πε¬ 
ντακόσιες σαράντα εννέα (5.216.549) ονομαστικές μετο¬ 
χές της ανωνύμου εταιρίας «ΤΟΥΡΙΣΤΙΚΑΙ ΞΕΝΟΔΟΧΕΙ- 
ΑΚΑΙ ΕΠΙΧΕΙΡΗΣΕΙΣ ΜΕΝΤΙΤΟΥΡΣ Α.Ε.». 

Πόροι του ιδρύματος είναι: 

α) Τα εισοδήματά του που θα προέρχονται από την 
εκμετάλλευση των περιουσιακών στοιχείων του ιδρύ¬ 
ματος, από μερίσματα της ανωτέρω ανωνύμου εταιρίας 
και όσων άλλων περιουσιακών στοιχείων εισφερθούν 

μελλοντικά σ’ αυτό ή αποκτηθούν με οποιονδήποτε νό¬ 
μιμο τρόπο από αυτό. 

β) Οι τόκοι από τις καταθέσεις του σε Τράπεζες ή 
άλλους Πιστωτικούς Οργανισμούς. 

γ) Οι χρηματικές παροχές ή κάθε είδους επιχορηγή¬ 
σεις ή εισπράξεις από ευρωπαϊκά προγράμματα καθώς 
και οι κληρονομιές, κληροδοσίες και δωρεές οποιουδή- 
ποτε φυσικού ή νομικού προσώπου προς αυτό. 

4. Αναφορικά με την κατανομή των πόρων του ιδρύμα¬ 
τος, προτεραιότητα θα δίδεται πάντα στην υλοποίηση 
των ως άνω σκοπών του ιδρύματος μέχρι αναλώσεως 
του 40% των ετησίων καθαρών εσόδων του. Το υπόλοι¬ 
πο που θα προκύπτει θα διατίθεται μετά από τεκμηριω¬ 
μένη απόφαση του ΔΣ για την αξιοποίηση των ακινήτων 
και των άλλων πόρων της περιουσίας του ιδρύματος 
και για την κάλυψη των λειτουργικών αναγκών του». 

«Αρθρο 4 
Διοίκηση 

1. Το Ίδρυμα διοικείται από πενταμελές Διοικητικό 
Συμβούλιο αποτελούμενο από: 

α) τον Ιδρυτή Σωκράτη Φανουράκη του Δημητρίου ως 
ισόβιο Πρόεδρο με πρόβλεψη αναπλήρωσής του στα 
καθήκοντα του Προέδρου (όταν κωλύεται η απουσι¬ 
άζει) από τον Α' Αντιπρόεδρο, Δημήτριο Κρεμαστινό 
του Θωμά. 

Μετά τον θάνατο του Ιδρυτή, Πρόεδρος θα αναλάβει 
ο μέχρι τότε Α' Αντιπρόεδρος, Δημήτριος Κρεμαστινός 
του Θωμά. 

β) τον Δημήτριο Κρεμαστινό του Θωμά, ως Α' Αντιπρό¬ 
εδρο, με αναπληρωτή τον εκάστοτε Δήμαρχο Χάλκης. 

γ) τον Κοσμά Σφυρίου του Προδρόμου ως Β' Αντιπρόε¬ 
δρο με αναπληρωτή τον Πρόδρομο Σφυρίου του Κοσμά, 

δ) τον Ιωάννη Βαληνάκη του Γεωργίου ως Γραμματέα 
με αναπληρωτή τον εκάστοτε Δήμαρχο Κω, 

ε) τον Ιωάννη Καμπανή του Παύλου ως Ταμία με ανα¬ 
πληρωτή τον Δημήτριο Ροζάλη του Ευσταθίου 

2. Όσο ασκεί τα καθήκοντά του ο Ιδρυτής Σωκράτης 
Φανουράκης θα έχει την αποκλειστική δυνατότητα να 
διορίζει, κατά την ελεύθερη κρίση του, τον Γ ραμματέα 
και τον Ταμία. Μετά τον θάνατο του Ιδρυτή τα μέλη 
του Διοικητικού Συμβουλίου θα ορίζουν με πράξη τους 
έπειτα από μυστική ψηφοφορία τον Γραμματέα, τον 
Ταμία και τα άλλα μέλη του ΔΣ, εκτός αν έχει ορίσει 
διαφορετικά ο ιδρυτής. 

3. Σε περίπτωση αποποίησης παραίτησης, έκπτωσης, 
ανικανότητας, θανάτου ή αντικατάστασης για οποιοδή- 
ποτε νόμιμο λόγο κάποιου από τα μέλη του Διοικητικού 
Συμβουλίου, συμπεριλαμβανομένου και του επόμενου 
μετά τον ιδρυτή Προέδρου, η κενή θέση θα συμπληρώ¬ 
νεται με απόφαση των υπολοίπων μελών, σύμφωνα με 
τις διατάξεις της συστατικής πράξης και του άρθρου 99 
του α.ν. 2039/1939. Στην περίπτωση που κανένα μέλος 
του Δ.Σ δεν αποδεχθεί το λειτούργημά του ο Πρόεδρος 
δικαιούται να ορίσει μόνος του όλα τα υπόλοιπα μέλη 
του Δ.Σ κατά την κρίσή του και για όσο χρόνο διαρκεί 
η άρνηση της αποδοχής από τα προηγούμενα μέλη. 

4. Το Διοικητικό Συμβούλιο συνεδριάζει πάντα μετά 
από πρόσκληση του Προέδρου, τακτικά τουλάχιστον έξι 
(6) φορές το χρόνο και έκτακτα όποτε κρίνει ο Πρόε¬ 
δρος ή ζητήσουν τεκμηριωμένα δύο από τα μέλη του 
με γραπτή αίτησή τους προς τον Πρόεδρο τουλάχιστον 
δεκαπέντε (15) μέρες πριν. 


5. Το Διοικητικό Συμβούλιο βρίσκεται σε απαρτία όταν 
τα παρόντα τακτικά οπωσδήποτε μέλη είναι περισσό¬ 
τερα από τα απάντα. Μεταξύ των παρόντων πρέπει 
υποχρεωτικά να είναι και ο Πρόεδρος ή αυτός που τον 
αναπληρώνει. Οι συνεδριάσεις του Διοικητικού Συμβου¬ 
λίου είναι μυστικές, μη επιτρεπόμενης της παρουσίας 
άλλων προσώπων. Ο Πρόεδρος μπορεί να καλέσει όμως 
προς παροχή πληροφοριών, γνωμών, προσαγωγή στοι¬ 
χείων κ.λπ., άλλα πρόσωπα, τα οποία αποχωρούν πριν 
από την έναρξη της συζήτησης. 

6. Οι αποφάσεις του Διοικητικού Συμβουλίου λαμβά- 
νονται κατά πλειοψηφία των παρόντων τακτικών μελών 
και σε περίπτωση ισοψηφίας υπερισχύει η γνώμη με 
την οποία συντάσσεται ο Πρόεδρος ή ο νόμιμος ανα¬ 
πληρωτής του. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) 
συνεχείς συνεδριάσεις θεωρείται κατά αμάχητο τεκ¬ 
μήριο ότι έχει παραιτηθεί και η κενή θέση αυτού συ¬ 
μπληρώνεται κατά τα οριζόμενα στην παράγραφο 3 
του ίδιου άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται με ευθύνη του Γ ραμματέα πρακτικά στα οποία 
καταχωρούνται όλες οι αποφάσεις που λαμβάνονται 
από αυτό καθώς και η γνώμη των μελών που τυχόν δι¬ 
αφωνούν. Τα πρακτικά επικυρώνονται από όλα τα μέλη 
που έχουν μετάσχει στην συνεδρίαση. 

9. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως 
οδοιπορικών ή άλλων δαπανών για εκτέλεση υπηρε¬ 
σίας του ιδρύματος εφόσον έγιναν στο πλαίσιο των 
σκοπών του ή μετά από ειδική εντολή του Προέδρου 
ή του Διοικητικού Συμβουλίου και αποδεικνύεται ότι 
πραγματοποιήθηκαν νόμιμα». 

«Αρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του Ιδρύ¬ 
ματος: 

α) Εκπροσωπεί τούτο στα Δικαστήρια στις αρχές κα¬ 
θώς και στις σχέσεις του με κάθε τρίτο αυτοπροσώπως 
ή με πρόσωπο που ορίζεται απ’ αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. Οι προσκλήσεις για 
συνεδρίαση στέλνονται στα μέλη του Διοικητικού Συμβου¬ 
λίου δέκα (10) μέρες τουλάχιστον πριν από τη συνεδρίαση. 

γ) Καταρτίζει βοηθούμενος από το Γραμματέα την 
ημερήσια διάταξη των θεμάτων που θα συζητηθούν 
την οποία και υπογράφει. Θέμα που δεν περιλαμβά¬ 
νεται στην ημερήσια διάταξη δεν συζητείται εκτός αν 
πρόκειται για επείγουσα υπόθεση και συμφωνήσει για 
τη συζήτηση η πλειοψηφία των παρόντων μελών του 
Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως όποτε κρίνει σκόπιμο να ανα¬ 
θέτει την εισήγηση διαφόρων θεμάτων σε άλλο μέλος 
του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα 
έγγραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Πραγματοποιεί οποιαδήποτε πράξη κινήσεως τρα¬ 
πεζικών λογαριασμών, κατάθεση ή ανάληψη οποιοσδή¬ 
ποτε ποσού μέχρι ύψους 15.000 ευρώ για τις ανάγκες 
λειτουργίας του Ιδρύματος, υπογράφων κάθε σχετικό 
παραστατικό έγγραφο. Σε περίπτωση μεγαλύτερης δα¬ 
πάνης απαιτείται η απόφαση του Δ.Σ. 

η) Ασκεί εποπτεία και έλεγχο στο προσωπικό του 
Ιδρύματος εκτελεί τις αποφάσεις του Διοικητικού Συμ¬ 
βουλίου και ενεργεί σύμφωνα με τις ειδικές εξουσιοδο¬ 
τήσεις και εντολές αυτού». 

«Αρθρο 9 

Επιλογή και ανακήρυξη υποτρόφων 

11. Δικαίωμα λήψης υποτροφίας θα έχουν πέντε (5) 
κατά κανόνα νέοι και νέες κατ’ έτος πτυχιούχοι Πανεπι¬ 
στημίων ή ΤΕΙ της ημεδαπής ή και πτυχιούχοι αναγνωρι¬ 
σμένων ως ομοταγών προς τα ελληνικά Α.Ε.Ι. ιδρυμάτων 
της αλλοδαπής, για να πραγματοποιήσουν μεταπτυχια¬ 
κές σπουδές στην χώρα επιλογής τους, εφόσον κατάγο¬ 
νται από τις νήσους Χάλκη ή Κω της Δωδεκανήσου και 
δεν έχουν λάβει άλλη υποτροφία για τις ίδιες σπουδές 
και στερούνται των αναγκαίων ίδιων πόρων. Το Διοι¬ 
κητικό Συμβούλιο μπορεί με τεκμηριωμένη απόφαση 
του, ανάλογα με τις ανάγκες και δυνατότητες του, να 
αυξομειώνει τον αριθμό των χορηγουμένων ετησίως 
υποτροφιών. 

2. Το Διοικητικό Συμβούλιο του ιδρύματος θα ορίζει 
τριμελή επιτροπή μεταξύ των μελών του για την επι¬ 
λογή και ανακήρυξη των υποτρόφων. Γενικά κριτήρια 
επιλογής των υποτρόφων ορίζονται η καλή επίδοση των 
φοιτητών στις σπουδές τους, η έλλειψη επαρκών οικο¬ 
νομικών πόρων για την κάλυψη των σχετικών δαπανών 
φοίτησης, η γνώση ξένων γλωσσών κ.λπ. 

Ο τρόπος επιλογής, παρακολούθησης και αξιολόγησης 
των υποτρόφων ορίζεται στον Εσωτερικό Κανονισμό, 
που θα εγκριθεί από το Διοικητικό Συμβούλιο. 

3. Το Διοικητικό Συμβούλιο του ιδρύματος θα προ¬ 
κηρύσσει δημόσια τις υποτροφίες καθορίζοντας τα 
απαραίτητα δικαιολογητικά που θα συνοδεύσουν τις 
αιτήσεις των ενδιαφερομένων μετά τη σχετική επί του 
θέματος εισήγηση της τριμελούς επιτροπής επιλογής 
που προαναφέρθηκε. 

4. Η δημοσίευση των προκηρύξεων θα γίνεται με ανάρ¬ 
τηση τους στα γραφεία του ιδρύματος καθώς επίσης 
και σε ειδικό πίνακα ανακοινώσεων στα δημοτικά κα¬ 
ταστήματα των Δήμων Κω και Χάλκης, καθώς και στην 
ιστοσελίδα του Ιδρύματος. Κοινοποίηση θα γίνεται και 
προς όλα τα ελληνικά ΑΕΙ και ΤΕΙ. 

5. Επίσης η ίδια προκήρυξη θα δημοσιεύεται τρεις φο¬ 
ρές στον τοπικό τύπο σαράντα πέντε (45) τουλάχιστον 
ημέρες πριν από τη λήξη της ημερομηνίας υποβολής 
των αιτήσεων. 

6. Η επιλογή και ανακήρυξη των υποτρόφων γίνεται 
χωρίς διαγωνισμό σύμφωνα με τις διατάξεις του πα¬ 
ρόντος του α.ν. 2039/1939 και του από 18-8-1941 Κανο¬ 
νιστικού διατάγματος (ΦΕΚ 286/Α/23-8-1941)». 

«Άρθρο 10 

Χορήγηση Υποτροφιών 

1. Το ποσό και η διάρκεια της μηνιαίας υποτροφίας 
κάθε δικαιούχου καθορίζεται με απόφαση του Διοικη¬ 
τικού Συμβουλίου ανάλογα με το ύψος των καθαρών 
εσόδων του ιδρύματος και τον αριθμό των υποτρόφων 


πάντοτε όμως μέσα στα όρια που ορίζονται από τις 
διατάξεις της συστατικής πράξης, του άρθρου 54 του 
Α.Ν 2039/1939 και του άρθρου 28 του από 18.8.1941 Κα¬ 
νονιστικού Διατάγματος (ΦΕΚ 286/Α/23.8.1941), καθώς και 
των εκάστοτε ειδικών συνθηκών των πανεπιστημιακών 
διδάκτρων και εξόδων διαβίωσης. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 24, 25, 26 και 
27 του από 18-8-1941 Κανονιστικού Διατάγματος (ΦΕΚ 
286/Α/23-8-1941) που προβλέπουν κατ’ αντιστοιχία περί 
του τρόπου και του χρόνου καταβολής των υποτροφιών, 
των υποχρεώσεων των υποτρόφων και της δυνατότητας 
παράτασης της παρεχομένης υποτροφίας. 

3. Η χορήγηση της υποτροφίας διακόπτεται όταν 
εκλείψει κάποια από τις προϋποθέσεις που ορίζονται 
από τη συστατική πράξη ή όταν συντρέχουν οι προϋ¬ 
ποθέσεις του άρθρου 29 του από 18.8.1941 Κανονιστικού 
Διατάγματος (ΦΕΚ 286/Α/23.8.191) και όπως ειδικότερα 
θα ορίζει ο Εσωτερικός Κανονισμός. 

4. Η διακοπή της χορήγησης της υποτροφίας γίνεται 
με αιτιολογημένη απόφαση του Διοικητικού Συμβουλίου 
που διαπιστώνει τη συνδρομή των προϋποθέσεων του 
προαναφερθέντος άρθρου. 

5. Το Διοικητικό Συμβούλιο του ιδρύματος έχει την 
υποχρέωση να παρακολουθεί την όλη πορεία των σπου¬ 
δών των υποτρόφων και να τους αξιολογεί με τρόπους 
που ορίζονται από τον Εσωτερικό Κανονισμό». 

«Άρθρο 11 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο η οποία αρχίζει την 1η Ιανουάριου και 
λήγει την 31η Δεκεμβρίου του ιδίου έτους. Κατ’ εξαίρεση 
η πρώτη διαχειριστική περίοδος αρχίζει από την ημέρα 
δημοσίευσης στην Εφημερίδα της Κυβέρνησης του σχε¬ 
τικού Προεδρικού Διατάγματος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επομένου ημερολογιακού έτους με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων που καταρ¬ 
τίζονται σύμφωνα με τις διατάξεις των άρθρων 101 και 
102 του α.ν 2039/1939 και του από 20-12-1939 σχετικού 
βασιλικού διατάγματος (ΦΕΚ 552 τ. Α'). 

3. Το μέρος των εσόδων από την περιουσία του 
ιδρύματος που προορίζεται για κοινωφελείς σκοπούς, 
σύμφωνα με το άρθρο 3 παρ. 4 του παρόντος, θα κα- 
τανέμεται κάθε χρόνο σε δύο μέρη κατ’ αντιστοιχία με 
τους σκοπούς του και του ανάγκες του κάθε σκοπού. 

4. Το ήμισυ αυτών των εσόδων θα αναλώνεται σε 
υποτροφίες και το έτερο ήμισυ στην περίθαλψη των 
ηλικιωμένων. Η ανωτέρω κατανομή των εσόδων του 
ιδρύματος μπορεί να γίνεται και με διαφορετικό τρό¬ 
πο, σύμφωνα με τον Εσωτερικό Κανονισμό ή, αν κρίνει 
διαφορετικά το Διοικητικό Συμβούλιο, σύμφωνα με τις 
ανάγκες που πρέπει να καλύψει κάθε φορά το ίδρυμα». 

«Αρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα σύμφωνα 
με τις διατάξεις των άρθρων 98 του α.ν 2039/1939 και 

110 και 119 του Αστικού Κώδικα, ύστερα από πρόταση 
του Διοικητικού Συμβουλίου αυτού που λαμβάνεται με 
πλειοψηφία των 4/5 του συνολικού αριθμού των τακτι¬ 
κών μελών του». 

«Άρθρο 14 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιον- 
δήποτε λόγο η περιουσία του περιέρχεται στο Δήμο 
Χάλκης για την εκτέλεση των σκοπών του ιδρύματος». 

Στους Υπουργούς Οικονομικών, Παιδείας και Θρη¬ 
σκευμάτων, Πολιτισμού και Αθλητισμού και Εργασίας, 
Κοινωνικής Ασφάλισης και Πρόνοιας αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 19 Μαρτίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΙΩΑΝΝΗΣ ΣΤΟΥΡΝΑΡΑΣ ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΥΦΥΠ. ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΝΙΚΟΛΑΟΣ ΠΑΝΑΓΙΩΤΟΠΟΥΛΟΣ 
-♦- 

ΑΠΟΦΑΣΕΙΣ 

Αριθμ. Υ4α/82903/12 (3) 

Εγκατάσταση και λειτουργία της Κλινικής Εντατικής 
Θεραπείας της Ιατρικής Σχολής του Πανεπιστημίου 
Ιωαννίνων με τις Μονάδες και τα Εργαστήρια που 
τη συγκροτούν στο Πανεπιστημιακό Γενικό Νοσο¬ 
κομείο Ιωαννίνων. 

ΟΙ ΥΠΟΥΡΓΟΙ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ - ΥΓΕΙΑΣ 

Έχοντας υπόψη: 

1. Τις διατάξεις: 

α) της παρ. 1 του άρθρου 13 του Ν. 1397/83 «Εθνικό 
Σύστημα Υγείας και Κοινωνικής Αλληλεγγύης και λοιπές 
διατάξεις (ΦΕΚ 143/Α) 

β) του εδαφίου (β) της παρ. 14 του άρθρου 13 του Ν. 
2889/2001 «Βελτίωση και εκσυγχρονισμός του Εθνικού 
Συστήματος Υγείας και άλλες διατάξεις» (ΦΕΚ 37/Α'), 
όπως έχουν τροποποιηθεί και ισχύουν 

γ) τις διατάξεις της αριθ. 142043/Β1/10 κοινής υπουρ¬ 
γικής απόφασης με θέμα «Ιδρυση Γηριατρικής Κλινικής 
στην Ιατρική Σχολή του Αριστοτελείου Πανεπιστημίου 
Θεσσαλονίκης και καθορισμός του εσωτερικού της κα¬ 
νονισμού» που δημοσιεύτηκε στο ΦΕΚ 1831/Β/2010 

δ) το αριθ. 564/25-10-2005 απόφαση συνεδρίασης της 
Γ ενικής Συνέλευσης της Ιατρικής Σχολής του ΑΠΘ 

ε) το αριθ. 3/24-1-2011 απόσπασμα πρακτικού του Δ.Σ. 
του Π.Γ.Ν. ΙΩΑΝΝΙΝΩΝ 

στ) τις διατάξεις του άρθρου 90 του Κώδικα Νομοθε¬ 
σίας για τη Κυβέρνηση και τα Κυβερνητικά Όργανα που 
κυρώθηκε με το Π.Δ. 63/2005 (ΦΕΚ 98) και το γεγονός 
ότι δεν προκαλείται δαπάνη σε βάρος του κρατικού 
προϋπολογισμού από την εφαρμογή των διατάξεων της 
παρούσας απόφασης. 


ζ) την αριθ. 11 απόφαση της 230ης Ολομέλειας του 
ΚΕΣΥ/16-5-2011, αποφασίζουμε: 

Στα διατομεακά τμήματα της Ιατρικής Υπηρεσίας του 
Πανεπιστημιακού Γ.Ν. Ιωαννίνων σε υπάρχοντες χώρους 
αυτού, εντάσσεται και λειτουργεί σύμφωνα με τον εσω¬ 
τερικό κανονισμό λειτουργίας της η Κλινική Εντατικής 
Θεραπείας της Ιατρικής Σχολής του Πανεπιστημίου Ιω¬ 
αννίνων με τις Μονάδες και τα Εργαστήρια που τη συ¬ 
γκροτούν, που ιδρύθηκε με τις διατάξεις της αριθ. 142043/ 
Β1/10 κοινής υπουργικής απόφασης (ΦΕΚ 1831/Β/2010). 

Η εν λόγω Κλινική θα λειτουργεί με καθηγητές που 
υποχρεούνται σε εφημερία για την αντιμετώπιση εκτά¬ 
κτων περιστατικών και παροχής επείγουσας περίθαλψης, 
σύμφωνα με τα όσα ισχύουν κάθε φορά για την εφημερία 
των νοσοκομείων καθώς και με υπάρχον ανθρώπινο δυ¬ 
ναμικό που υπηρετεί στο Νοσοκομείο ήδη και καλύπτει 
το φάσμα του γνωστικού αντικειμένου της ΜΕΘ. 

Όλο το προσωπικό που υπηρετεί στην παραπάνω Κλι¬ 
νική, συνεργάζεται με δομές της Ιατρικής Υπηρεσίας 
όλων των Νοσοκομείων της 6ης ΥΠΕ Πελοποννήσου, 
Ιονίων Νήσων, Ηπείρου και Δυτικής Ελλάδας που ασχο¬ 
λούνται με το αντίστοιχο γνωστικό αντικείμενο. 

Στην Κλινική προίσταται Διευθυντής Καθηγητής η δε 
δυναμικότητα της δεν υπερβαίνει τις 10 κλίνες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2013 

ΟΙ ΥΠΟΥΡΓΟΙ 

ΠΑΙΔΕΙΑΣ, ΘΡΗΣΚΕΥΜΑΤΩΝ 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ ΥΓΕΙΑΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ ΑΝΔΡΕΑΣ 0. ΛΥΚΟΥΡΕΝΤΖΟΣ 
-♦- 

Αριθμ. Υ4α/οικ. 28344 (4) 

Εγκατάσταση της Β' Παιδιατρικής Κλινικής της Ιατρικής 
Σχολής του Πανεπιστημίου Αθηνών στο Γ εν. Νοσο¬ 
κομείο Παίδων Αθηνών «Π. και Α.ΚΥΡΙΑΚΟΥ». 

ΟΙ ΥΠΟΥΡΓΟΙ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ - ΥΓΕΙΑΣ 

Έχοντας υπόψη: 

1. Τις διατάξεις: 

α) της παρ. 1 του άρθρου 13 του Ν. 1397/83 «Εθνικό 
Σύστημα Υγείας και Κοινωνικής Αλληλεγγύης και λοιπές 
διατάξεις (ΦΕΚ 143/Α) 

β) του εδαφίου (β) της παρ. 14 του άρθρου 13 του 
Ν. 2889/2001 «Βελτίωση και εκσυγχρονισμός του Εθνικού 
Συστήματος Υγείας και άλλες διατάξεις» (ΦΕΚ 37/Α'), 
όπως έχουν τροποποιηθεί και ισχύουν. 

γ) της αρ. 141514/Β1 απόφασης «Καθορισμός του Εσω¬ 
τερικού Κανονισμού της Β' Παιδιατρικής Κλινικής της 
Ιατρικής Σχολής του Εθνικού και Καποδιστριακού Πα¬ 
νεπιστημίου Αθηνών» (ΦΕΚ 1858/Β/2010). 

2. του αρ. 157091/Β1/10-12-10 εγγράφου του Υπουργεί¬ 
ου Εθνικής Παιδείας και Θρησκευμάτων με το οποίο 
μας διαβίβασε τα πρακτικά της 6ης /29-6-09 συνεδρί¬ 
ασης της Γ ενικής Συνέλευσης της Ιατρικής Σχολής του 
ΕΚΠΑ» 3.της αρ. 25/15-11-2011 απόφασης του Διοικητικού 
Συμβουλίου του Γ.Ν. Παίδων «Π.και Α. Κυριάκού» περί 
αναμόρφωσης του οργανισμού του Νοσοκομείου, σύμ¬ 
φωνα με την οποία προτείνεται η εγκατάσταση της Β' 
Πανεπιστημιακής Παιδιατρικής Κλινικής. 

4. του αρ. 23586/26-102011 εγγράφου της 1ης Υ.Π.Ε. 
Αττικής 5 της αρ. 4 απόφασης της 236ης/20-9-2012 της 
Ολομέλειας του ΚΕ.Σ.Υ., αποφασίζουμε: 

1. Στον Παθολογικό Τομέα της Ιατρικής Υπηρεσίας του 
Γ.Ν. Παίδων «Α. ΚΑΙ Π.ΚΥΡΙΑΚΟΥ» σε υπάρχοντες χώρους 
αυτού, εντάσσεται και λειτουργεί σύμφωνα με τον εσω¬ 
τερικό κανονισμό λειτουργίας της η Β' Πανεπιστημιακή 
Παιδιατρική Κλινική που καθορίστηκε με τις διατάξεις 
της αριθ. 141514/Β1 (ΦΕΚ 1858/Β/2010) απόφασης. 

2. Τα μέλη ΔΕΠ, που υπηρετούν στην παραπάνω Κλι¬ 
νική, υποχρεούνται σε εφημερία, εφόσον κρίνεται ανα¬ 
γκαίο για την αντιμετώπιση εκτάκτων περιστατικών και 
παροχής επείγουσας περίθαλψης, σύμφωνα με τα όσα 
ισχύουν κάθε φορά για την εφημερία των νοσοκομείων. 

3. Το προσωπικό που υπηρετεί στην εν λόγω Κλινική, 
συνεργάζεται με τα αντίστοιχα τμήματα της Ιατρικής 
Υπηρεσίας, όλων των Νοσοκομείων της 1ης Υγειονο¬ 
μικής Περιφέρειας Αττικής στην οποία και υπάγεται, 
για την ανάπτυξη και αναβάθμιση του επιπέδου της 
εκπαίδευσης και παροχής υπηρεσιών υγείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2013 

οι ΥΠΟΥΡΓΟΙ 

ΠΑΙΔΕΙΑΣ, ΘΡΗΣΚΕΥΜΑΤΩΝ 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ ΥΓΕΙΑΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ ΑΝΔΡΕΑΣ Θ. ΛΥΚΟΥΡΕΝΤΖΟΣ 
-♦- 

(5) 

*Μεταφορά θέσης του ΝΠΔΔ «Οργανισμός Πολιτισμού 
Αθλητισμού και Νεολαίας» Δήμου Αθηναίων. 

Με την υπ’ αρ. πρωτ. 3174/26-02-2013 απόφαση της 
Προέδρου του Δ.Σ. του ΝΠΔΔ «Οργανισμός Πολιτισμού 
Αθλητισμού και Νεολαίας» Δήμου Αθηναίων, που εκδόθηκε 
σύμφωνα με τις διατάξεις των άρθρων 76, 79 και 101 του 
Ν. 3584/2007, του άρθρου 35 παρ. 5 του Ν. 4024/2011 κα¬ 
θώς και με τη σύμφωνη γνωμοδότηση του Υπηρεσιακού 
Συμβουλίου του Δήμου Αθηναίων (υπ’ αρ. 8/2012 πρακτικό) 
και τις διατάξεις του άρθρου 280 του Ν. 3852/2010, μετα¬ 
τάσσεται η μόνιμη υπάλληλος, ΔΑΛΑΒΟΥΡΑ ΕΥΓΕΝΙΑ του 
Παναγιώτη, με βαθμό Γ', από τον κλάδο ΔΕΙ Διοικητικού, 
στον κλάδο ΠΕΙ Διοικητικού, με μεταφορά της θέσης της. 

(Αρ. βεβ. Τμήματος Μισθοδοσίας Προσωπικού του 
ΝΠΔΔ: 2728/15-02-2013) 

(Αρ. απόφ. Αποκεντρωμένης Διοίκησης Αττικής: 11363/ 
9660/06-03-2013) 

*Δημοσιεύθηκε αρχικά στο ΦΕΚ 337/Γ/21.3.2013. 

Με εντολή Γενικού Γραμματέα 
Αποκεντρωμένης Διοίκησης 
Η Προϊσταμένη Τμήματος 
ΑΝΤΩΝΙΑ ΠΑΠΑΗΛΙΑΔΟΥ 

-♦- 

( 6 ) 

*Μεταφορά θέσης του Δήμου Μεταμόρφωσης. 

Με την υπ’ αριθμ. 41/20-02-2013 απόφαση του Δη¬ 
μάρχου Μεταμόρφωσης, που εκδόθηκε σύμφωνα με τις 
διατάξεις των άρθρων 75, 79 και 101 του Ν. 3584/2007, 
του άρθρου 35 παρ. 5 του Ν. 4024/2011 καθώς και με τη 
σύμφωνη γνωμοδότηση του Δ' Υπηρεσιακού Συμβου¬ 
λίου (υπ’ αριθμ. 14/2012 πρακτικό) και τις διατάξεις του 


άρθρου 280 του Ν. 3852/2010, μετατάσσεται ο μόνιμος 
υπάλληλος, ΗΡΑΚΛΗΣ ΠΟΙΜΕΝΙΔΗΣ του Ιορδάνη, με 
βαθμό Δ', από τον κλάδο ΔΕ Οδηγών στον κλάδο ΔΕ 
Εποπτών Καθαριότητας, με μεταφορά της θέσης του. 

(Αρ. βεβ. Δ/νσης Οικον. Δήμου Μεταμόρφωσης: 4045/ 
20-02-2013) 

(Αρ. απόφ. Αποκεντρωμένης Διοίκησης Αττικής: 9877/ 
8523/27-02-2013) 

*Δημοσιεύθηκε αρχικά στο ΦΕΚ 337/Γ/21.3.2013. 

Με εντολή Γ ενικού Γ ραμματέα 
Αποκεντρωμένης Διοίκησης 
Η Προϊσταμένη Τμήματος 
ΑΝΤΩΝΙΑ ΠΑΠΑΗΛΙΑΔΟΥ 

-♦- 

(7) 

*Μεταφορά θέσης του Δήμου Ηρακλείου. 

Με την υπ’ αριθμ. 908/22-02-2013 απόφαση Δημάρχου 
Ηρακλείου, που εκδόθηκε σύμφωνα με τις διατάξεις του 
άρθρου 101 του Ν. 3584/2007, του άρθρου 45 παρ. 5 του 
Ν. 3979/2011, του άρθρου 35 παρ. 5 του Ν. 4024/2011 και 
του άρθρου 280 του Ν. 3852/2010, μετατάσσεται ο υπάλ¬ 
ληλος με σχέση εργασίας ιδιωτικού δικαίου αορίστου 
χρόνου ΚΑΡΒΟΥΝΙΑΡΗΣ ΘΕΜΙΣΤΟΚΛΗΣ του Αθανασίου, 
με βαθμό Ε', από τον κλάδο ΥΕ Εργατών Γενικών Κα¬ 
θηκόντων στον κλάδο ΥΕ Εργατών Καθαριότητας, με 
μεταφορά της θέσης του, με την ίδια σχέση εργασίας. 

(Αρ. βεβ. Δ/νσης Οικον. Δήμου Ηρακλείου: ΔΥ/20-02-2013) 

(Αρ. απόφ. Αποκεντρωμένης Διοίκησης Αττικής: 10195/ 
8798/27-02-2013) 

*Δημοσιεύθηκε αρχικά στο ΦΕΚ 337/Γ/21.3.2013. 

Με εντολή Γ ενικού Γ ραμματέα 
Αποκεντρωμένης Διοίκησης 
Η Προϊσταμένη Τμήματος 
ΑΝΤΩΝΙΑ ΠΑΠΑΗΛΙΑΔΟΥ 

-♦- 

( 8 ) 

*Μεταφορά θέσης του Δήμου Σπάτων - Αρτέμιδος. 

Με την υπ’ αριθμ. 81/20-02-2013 απόφαση του Δημάρ¬ 
χου Σπάτων-Αρτέμιδος, που εκδόθηκε σύμφωνα με τις 
διατάξεις των άρθρων 79,101 και 183 του Ν. 3584/2007, 
του άρθρου 19 της Συλλογικής Σύμβασης Εργασίας 
έτους 2010 της ΠΟΕ - ΟΤΑ, την παρ. 5 του άρθρου 12 
του Ν. 3230/2004, του άρθρου 35 παρ. 5 του Ν. 4024/2011 
καθώς και με τη σύμφωνη γνωμοδότηση του Υπηρεσι¬ 
ακού Συμβουλίου Υπαλλήλων ΟΤΑ Ανατολικής Αττικής 
(υπ’ αριθμ. 11/2012 πρακτικό), μετατάσσεται ο υπάλληλος 
με σχέση εργασίας ιδιωτικού δικαίου αορίστου χρόνου 
ΜΠΕΤΣΙΑΣ ΙΩΑΝΝΗΣ του Σταύρου, με βαθμό Ε', από 
τον κλάδο ΥΕ Εργατών Καθαριότητας στον κλάδο ΔΕ 
Δενδροκηπουρών (λόγω απόκτησης εμπειρίας), με την 
ίδια σχέση εργασίας, με μεταφορά της θέσης του. 

(Αρ. βεβ. Δ/νσης Οικον. Υπηρ. Δήμου Σπάτων Αρτέμι¬ 
δος: 5211/12-02-2013) 

(Αρ. απόφ. Αποκεντρωμένης Διοίκησης Αττικής: 9912/ 
8554/27-02-2013) 

*Δημοσιεύθηκε αρχικά στο ΦΕΚ 337/Γ/21.3.2013. 

Με εντολή Γ ενικού Γ ραμματέα 
Αποκεντρωμένης Διοίκησης 
Η Προϊσταμένη Τμήματος 
ΑΝΤΩΝΙΑ ΠΑΠΑΗΛΙΑΔΟΥ 

Ο) 

*Μεταφορά θέσης του ΝΠΔΔ «Δημοτικοί Παιδικοί 
Σταθμοί» Δήμου Παλαιού Φαλήρου. 

Με την υπ’ αριθμ. 12/13-02-2013 απόφαση του Προέ¬ 
δρου του ΝΠΔΔ «Δημοτικοί Παιδικοί Σταθμοί» Δήμου Πα¬ 
λαιού Φαλήρου, που εκδόθηκε σύμφωνα με τις διατάξεις 
των άρθρων 79,101 και 183 του Ν. 3584/2007, του άρθρου 
19 της Συλλογικής Σύμβασης Εργασίας έτους 2010 της 
ΠΟΕ - ΟΤΑ, την παρ. 5 του άρθρου 12 του Ν. 3230/2004, 
του άρθρου 35 παρ. 5 του Ν. 4024/2011 καθώς και με τη 
σύμφωνη γνωμοδότηση του Α' Υπηρεσιακού Συμβουλίου 
(υπ’ αριθμ. 14/2012 πρακτικό), μετατάσσεται η υπάλληλος 
με σχέση εργασίας ιδιωτικού δικαίου αορίστου χρόνου 


ΓΙΑΓΚΟΥΛΗ ΔΗΜΗΤΡΑ του Κωνσταντίνου, με βαθμό Ε', 
από τον κλάδο ΥΕ Προσωπικού Καθαριότητας στον 
κλάδο ΔΕ Μαγείρων (λόγω απόκτησης εμπειρίας), με 
την ίδια σχέση εργασίας, με μεταφορά της θέσής της. 

(Αρ. βεβ. ύπαρξης πιστώσεων στο ΝΠΔΔ: 257/13-02-2013) 

(Αρ. απόφ. Αποκεντρωμένης Διοίκησης Αττικής: 10436/ 
8991/28-02-2013) 

*Δημοσιεύθηκε αρχικά στο ΦΕΚ 337/Γ/21.3.2013. 

Με εντολή Γενικού Γραμματέα 
Αποκεντρωμένης Διοίκησης 
Η Προϊσταμένη Τμήματος 
ΑΝΤΩΝΙΑ ΠΑΠΑΗΛΙΑΔΟΥ 

